‘অপারেশন সিঁদুর’ কেন এই নাম? জেনে নিন

ওয়েব ডেস্ক: হিমাংশি নারওয়ালের স্বামীর হত্যার প্রতিশোধ নিল ভারত। ১৬ দিন পর মিলল সিঁদুরের হিসেব৷ ভারত পহেলগাম হত্যাকাণ্ডের প্রতিশোধ নিতে ‘অপারেশন ‘সিঁদুর’-এ (Operation Sindoor) পাকিস্তানে ২৪টি স্ট্রাইক (Strike on Pakistan) করে ৭০ জনেরও বেশি জঙ্গিকে হত্যা করেছে। এভাবেই শেষ হল হিমাংশি নারওয়ালের স্বামীকে হত্যার প্রতিশোধ।

বৈসরন উপত্যকায় লেফটেন্যান্ট বিনয় নারওয়াল ও তাঁর সদ্য বিবাহিতা স্ত্রী হিমাংশি নারওয়ালের একটি ছবি গোটা দেশকে কাঁপিয়ে দিয়েছিল। বিনয়ের রক্তাক্ত দেহের পাশে দিশেহারার মতো বসেছিলেন হিমাংশি। যে ছবি চোখে জল এনেছিল দেশবাসীর।

আরও পড়ুন: ‘অপারেশন সিঁদুরে’র পর উচ্চপর্যায়ের বৈঠকে জম্মু-কাশ্মীরের মুখ্যমন্ত্রী

শুধু হিমাংশি নন। সিঁথির সিঁদুর নিমিষে ফ্যাকাশে হয়েছিল আরও অনেক হিন্দুর। এদিন একের পর এক উজাড় হওয়া সিঁদুরের হিসেব মেটাল ভারতীয় সেনা।

পহেলগামে ভারতীয় পর্যটকদের হত্যা করে জঙ্গিরা জানিয়েছিল তারা কোনও মহিলাদের মারেনি, এটা প্রধানমন্ত্রী নরেন্দ্র মোদিকে জানাতে। সেই মহিলাদের সিঁদুরের মর্যাদা রাখতেই এই অপারেশনের নাম অপারেশন সিঁদুর৷